## בס"ד

ניבים בטיעון מתוך ע-שרה ליפקין-שעל-יחידות לימוד-טקסט שכנוע - טיעון

במשפטים הבאים שובצו **ניבים**, המתאימים לטיעון בעל-פה, וגם לדיון. כאשר אתם בונים טיעון תוכלו להעשיר את אוצר המילים שלכם בניבים.

1. אתרו את הניב בכל משפט, וסמנו אותו.
2. אם אתם יודעים את פירוש הניב – כתבו אותו. אם לא – מצאו את הפירוש במחסן הפירושים.
3. תוכלו לשחק בזוגות – אחד או אחת יאמרו ניב ממחסן הניבים, ובני הזוג יאמרו את פירושו או ישלבו אותו במשפט.

**משפטים**

* 1. ההצעה שלפנינו היא הצעה רצינית, וכדאי שנתייחס אליה בכובד ראש.
  2. המבקר אומר שזאת הצגה מעולה, והוא ממליץ עליה בכל פה.
  3. ברצוני להודות לכל מי שעזר לי בכתיבת הספר, ובראש ובראשונה – למשפחתי.
  4. רק לאחרונה הגיעו השבטים לעמק השווה, והמאבקים ביניהם פסקו.
  5. היוגוסלבים קלעו שני "סלים" ברציפות, והם שהכריעו את הכף לטובתם.
  6. אם הצנזורה החליטה שאסור לפרסם את הפרשה הזאת, סימן שיש דברים בְּגוֹ.
  7. טענות שחל שיפור במצב, אך לא דובים ולא יער!
  8. אתה טועה מכל וכול: שמי איננו מירי, ואינני גרה בחיפה.
  9. הנושא שעמד על הפרק בשיעור חברה, היה בחירת ועד תלמידים חדש.
  10. לבעיה של הפליטים יש פנים לכאן ולכאן.
  11. הציעו לי שתי משרות מעניינות, ואני פוסחת על שתי הסעיפים.

|  |  |
| --- | --- |
| **מחסן ניבים:** | **מחסן פירושים:** |
| 1. בכובד ראש | * + בפירוש, בלב שלם, בביטחון גמור, בוודאות |
| 1. בפה מלא | * + יש בכך משהו, יש משהו מאחורי הדבר |
| 1. בראש ובראשונה | * + ראשית כול, בתחילה, קודם כול |
| 1. הגיע לעמק השווה | * + ברצינות |
| 1. הכריע את הכף | * + שני צדדים לעניין |
| 1. יש דברים בגו | * + היסס, פקפק, דילג מדעה לדעה |
| 1. לא דובים ולא יער! | * + הגיע להסכמה, התפשר |
| 1. מכול וָכוֹל | * + הביא להכרעה, חרץ את גורל העניין |
| 1. עמד על הפרק | * + לחלוטין, לגמרי |
| 1. פנים לכאן ולכאן | * + לא נכון כלל, אין כל שמץ של אמת בדבר |
| 1. פָּסַח על שתי הַסְּעִיפִים | * + עמד לדיון, היה אקטואלי |